Source: https://www.zakonypreludi.sk/zz/2005-379
Timestamp: 2019-03-18 17:52:43+00:00
Document Index: 8203601

Matched Legal Cases: ['§ 2', '§ 17', '§ 3', '§ 3', '§ 3', '§ 4', '§ 38', '§ 4', '§ 4', '§ 6', '§ 7', '§ 14', '§ 7', '§ 7', '§ 7', '§ 7', '§ 2', '§ 8', '§ 9', '§ 39', '§ 10', '§ 10', '§ 27', '§ 17', '§ 10', '§ 11', '§ 12', '§ 12', '§ 12', '§ 14', '§ 17', '§ 18', '§ 18', '§ 18', '§ 19', '§ 19', '§ 20', '§ 21', '§ 21', '§ 24', '§ 25', '§ 26', '§ 28', '§ 28', '§ 29', '§ 29', '§ 30']

379/2005 Z. z. Vyhláška Ministerstva školstva Slovenskej republiky, ktorou sa mení a dopĺňa vyhláška Ministerstva š... | Aktuálne znenie
Vyhláška č. 379/2005 Z. z.Vyhláška Ministerstva školstva Slovenskej republiky, ktorou sa mení a dopĺňa vyhláška Ministerstva školstva Slovenskej republiky č. 510/2004 Z. z. o ukončovaní štúdia na stredných školách a o ukončovaní prípravy v odborných učilištiach, učilištiach a praktických školách
Platnosť od 26.08.2005 do31.08.2008
ktorou sa mení a dopĺňa vyhláška Ministerstva školstva Slovenskej republiky č. 510/2004 Z. z. o ukončovaní štúdia na stredných školách a o ukončovaní prípravy v odborných učilištiach, učilištiach a praktických školách
Vyhláška Ministerstva školstva Slovenskej republiky č. 510/2004 Z. z. o ukončovaní štúdia na stredných školách a o ukončovaní prípravy v odborných učilištiach, učilištiach a praktických školách sa mení a dopĺňa takto:
1. V § 2 odsek 5 vrátane poznámky pod čiarou 2a znie:
„(5) Pomaturitné štúdium, ktorým sa študujúci špecializujú na konkrétne činnosti (ďalej len „pomaturitné štúdium špecializačné"), a štúdium v študijnom odbore konzervatória2a) sa ukončuje vykonaním absolutória3) absolventskou skúškou.“.
„2a) § 17 ods. 2 zákona č. 29/1984 Zb. v znení neskorších predpisov.“.
„(6) Pomaturitné štúdium na stredných zdravotníckych školách, ktorým študujúci získavajú odbornú spôsobilosť na výkon povolania v študijnom odbore diplomovaná všeobecná sestra, diplomovaný fyzioterapeut a diplomovaný rádiologický asistent, sa ukončuje vykonaním absolutória3) absolventskou skúškou.“.
3. V § 3 ods. 3 prvej vete sa slová „, učilištiach a odborných učilištiach“ nahrádzajú slovami „a učilištiach“.
4. V § 3 ods. 3 sa na konci pripája táto veta: „V odborných učilištiach sa záverečná skúška člení na praktickú časť, ktorej súčasťou je aj písomná časť skúšky, a na ústnu časť.“.
5. V § 3 ods. 7 písm. b) sa na konci pripájajú tieto slová: „alebo vo februári nasledujúceho školského roka“.
6. V § 4 ods. 3 sa na konci pripájajú tieto slová: „alebo úspešne ukončil štvrtý ročník štúdia v konzervatóriu7a)“.
„7a) § 38 ods. 1 a 2 vyhlášky Ministerstva školstva, mládeže a športu Slovenskej republiky č. 80/1991 Zb.“.
7. V § 4 ods. 5 sa za slovo „prílohy“ vkladajú slová „alebo bez uvedenia úrovne podľa prílohy“.
8. § 4 sa dopĺňa odsekom 13, ktorý znie:
„(13) V triedach s dvoma vyučovacími jazykmi, ktorých vzdelávanie sa riadi medzinárodnou zmluvou, sa maturitná skúška vykonáva podľa tejto zmluvy a podľa vykonávacieho protokolu.“.
9. V § 6 ods. 1 a 2 sa za slovo „školy“ vkladajú slová „alebo príslušného ročníka konzervatória“.
„(4) Zmenu predmetov alebo ich úrovne alebo špeciálnych potrieb podľa odsekov 1 a 2 môže žiak písomne oznámiť triednemu učiteľovi najneskôr do 15 októbra; minister školstva Slovenskej republiky (ďalej len „minister školstva") môže v osobitných prípadoch, najmä ak ide o dlhodobý pobyt v zahraničí, zdravotný stav a podobne, povoliť iný termín.“.
11. V § 7 ods. 1 prvá veta znie: „Externú časť maturitnej skúšky tvorí písomný test, ktorý zadáva a vyhodnocuje organizácia zriadená Ministerstvom školstva Slovenskej republiky (ďalej len „ministerstvo") podľa osobitného predpisu.9a)“.
„9a) § 14 ods. 2 písm. b) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.“.
12. V § 7 ods. 3 sa za číslovku „12“ vkladajú slová „a písomnej formy internej časti z tých predmetov, ktorých formu maturitnej skúšky ustanovuje medzinárodná zmluva,“.
13. V § 7 ods. 4 sa na konci pripájajú tieto slová: „, ak táto vyhláška neustanovuje inak“.
14. V § 7 ods. 9 sa za slová „v priebehu“ vkladá slovo „najviac“.
15. § 7 sa dopĺňa odsekom 11, ktorý znie:
„(11) Ak sa externá časť maturitnej skúšky alebo písomná forma internej časti maturitnej skúšky uskutočnila v rozpore s touto vyhláškou alebo sa nedodržala zásada rovnakého zaobchádzania podľa osobitného predpisu,9b) minister školstva vyhlási konanie tejto skúšky za neplatné. Nový termín konania skúšky vyhlási minister školstva.“.
„ 9b) § 2 zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon).“.
16. V § 8 ods. 5 na konci sa bodka nahrádza čiarkou a pripája sa slovo „geografia.“.
„(11) Ak žiak koná maturitnú skúšku v cudzom jazyku podľa odsekov 6 až 10 a podľa § 9 ods. 5 až 9, formu a obsah skúšky určí riaditeľ strednej školy.“.
„(11) Predmetom maturitnej skúšky je podľa odseku 2 písm. c) a d), odseku 3 písm. d) a e), odseku 4 písm. d) a e) a odseku 10 písm. a) a b) súbor odborných vyučovacích predmetov podľa učebného plánu11a) príslušného študijného odboru strednej odbornej školy alebo stredného odborného učilišťa. V praktickej časti odbornej zložky sa overujú zručnosti žiaka v tomto súbore. V teoretickej časti odbornej zložky sa ústne overujú vedomosti žiaka v tomto súbore, prípadne aj vo vzťahu k praktickej časti odbornej zložky.“.
„11a) § 39 ods. 1 zákona č. 29/1984 Zb. v znení neskorších predpisov.“.
19. V § 10 ods. 2 sa na konci pripája táto veta: „Ak má predmet externú časť maturitnej skúšky a písomnú formu internej časti maturitnej skúšky, konanie externej časti maturitnej skúšky predchádza konaniu písomnej formy internej časti maturitnej skúšky.“.
20. V § 10 ods. 4 druhá veta znie: „Náhradná maturitná skúška je určená pre žiaka, ktorý úspešne ukončil posledný ročník štúdia najneskôr k 15. septembru,12a) a pre žiaka podľa § 27 ods. 2.“.
„12a) § 17 ods. 3 písm. a) vyhlášky Ministerstva školstva, mládeže a športu Slovenskej republiky č. 80/1991 Zb. v znení neskorších predpisov.“.
21. V § 10 odseky 5 až 7 znejú:
„(5) Náhradná maturitná skúška z externej časti i písomnej formy internej časti sa koná v máji príslušného školského roka alebo v riadnom skúšobnom období nasledujúceho školského roka. Opravný termín maturitnej skúšky z externej časti i písomnej formy internej časti sa koná v riadnom skúšobnom období nasledujúceho školského roka. Náhradná maturitná skúška a opravná maturitná skúška z ústnej formy internej časti sa koná v septembri a februári nasledujúceho školského roka.
(7) Na opravnú skúšku externej časti maturitnej skúšky i písomnej formy internej časti maturitnej skúšky sa žiak prihlási do 30. septembra nasledujúceho školského roka riaditeľovi školy.“.
22. V § 11 ods. 4 sa slová „druhej polovici júna“ nahrádzajú slovom „júni“.
23. V § 12 ods. 2 písmeno a) znie:
„a) na konzervatóriu absolventské výkony z hlavného odboru štúdia alebo hlavných odborov štúdia, absolventskú písomnú prácu a jej obhajobu a súbornú skúšku z pedagogickej prípravy alebo súborné skúšky z pedagogickej prípravy,“.
24. V § 12 ods. 2 písmeno d) znie:
„d) na strednej zdravotníckej škole komplexnú teoreticko-praktickú skúšku z príslušného študijného odboru alebo zo špecializovaného odboru, absolventskú písomnú prácu a jej obhajobu,“.
25. V § 12 odsek 3 znie:
„(3) Absolventská skúška sa koná v riadnom skúšobnom období v júni, absolventské výkony podľa odseku 2 písm. a) sa môžu konať od februára do júna. Absolventská skúška sa koná v mimoriadnom skúšobnom období v septembri alebo vo februári nasledujúceho školského roka; termín určuje riaditeľ strednej školy.“.
26. V § 14 ods. 1 sa na konci pripájajú tieto slová: „, pri teoretickej časti odbornej zložky jednu zo schválených tém“.
„(5) Formu praktickej časti odbornej zložky určí riaditeľ školy na návrh predmetovej komisie.18) Žiak vykoná praktickú časť odbornej zložky vo vyžrebovanej téme alebo v určenej téme jednou z týchto foriem:
e) predvedenie umeleckého výkonu.“.
28. V § 17 ods. 3 sa vypúšťajú tieto slová: „okrem písomnej skúšky“.
29. V § 18 ods. 2 sa vypúšťa písmeno e).
„(6) Maturitná skúška z teoretickej časti odbornej zložky a praktickej časti odbornej zložky podľa jednotlivých študijných odborov sa koná pred predmetovými maturitnými komisiami. Predmetovú maturitnú komisiu tvorí predseda a skúšajúci učitelia odborných predmetov; v študijnom odbore v strednom odbornom učilišti12b) aj skúšajúci majster odbornej výchovy, pričom počet skúšajúcich učiteľov odborných predmetov určí riaditeľ školy podľa náročnosti a špecifík študijného odboru. V jednom skúšobnom období môže byť v škole ustanovených aj viac predmetových maturitných komisií pre teoretickú časť odbornej zložky a praktickú časť odbornej zložky.“.
„12b) Oddiel A prílohy vyhlášky Ministerstva školstva, mládeže a športu Slovenskej republiky č. 80/1991 Zb. v znení vyhlášky č. 255/1995 Z. z.“.
31. V § 18 ods. 9 prvej vete sa nad slovo „jazykmi“ umiestňuje odkaz 11.
32. V § 18 ods. 11 na konci sa bodka nahrádza bodkočiarkou a pripájajú sa tieto slová: „v osobitných prípadoch, najmä ak škola nemá dostatočný počet skúšajúcich predmetovej maturitnej komisie, môže skúšajúcich vymenovať aj z pedagogických zamestnancov inej školy s ich súhlasom a po dohode s jej riaditeľom.“.
33. V § 19 ods. 1 sa slová „päť rokov“ nahrádzajú slovami „štyri roky“.
34. V § 19 ods. 5 a 7 prvej vete sa nad slovom „jazykmi“ vypúšťa odkaz 11.
35. V § 20 ods. 2 písmeno e) znie:
„e) schvaľuje do 30. apríla maturitné zadania alebo témy ústnej formy internej časti maturitnej skúšky z príslušného predmetu a ak má pochybnosti, požiada o stanovisko Štátnu školskú inšpekciu,15)“.
36. V § 21 ods. 2 tretia veta znie: „Stálym členom skúšobnej komisie okrem skúšobnej komisie v odbornom učilišti je aj zástupca profesijnej komory, ak ho komora deleguje a ak má odbornú spôsobilosť v oblasti odborného vzdelávania a prípravy podľa osobitného predpisu.16)“.
37. V § 21 ods. 3 písm. a) sa slová „a učilišti majster odbornej výchovy alebo dielenský učiteľ,“ nahrádzajú slovami „učiteľ odborných predmetov a majster odbornej výchovy a v učilišti majster odbornej výchovy,“.
38. V § 24 ods. 2 sa za slovo „konania“ vkladajú slová „ústnej formy“.
39. V § 25 ods. 3 sa na konci pripája táto veta: „V odbornom učilišti sa celkové hodnotenie záverečnej skúšky vykoná na základe klasifikácie jej praktickej časti a ústnej časti.“.
40. V § 26 ods. 10 sa za slová „iba raz“ vkladajú slová „v riadnom skúšobnom období“.
41. V § 28 ods. 1 sa za slová „záverečnej skúšky“ vkladajú slová „, teoretickej časti odbornej zložky, praktickej časti odbornej zložky maturitnej skúšky“.
42. V § 28 ods. 4 sa za slovo „skúšky“ vkladajú slová „okrem skúšky v odbornom učilišti“.
43. V § 29 ods. 1 druhej vete sa za slová „externej časti maturitnej skúšky“ vkladajú slová „vrátane percentilu“.
44. V § 29 ods. 4 sa na konci vety pripájajú tieto slová: „, ktorého súčasťou môže byť osvedčenie o zaučení alebo osvedčenie o zaškolení“.
45. V § 30 ods. 2 sa na konci pripája táto veta: „Žiak so sluchovým postihnutím si môže v príslušnom školskom roku do 30. septembra 2010 namiesto predmetu cudzí jazyk zvoliť jeden z predmetov matematika alebo náuka o spoločnosti, alebo občianska náuka.“.
46. Príloha k vyhláške č. 379/2005 Z. z. znie:
„Príloha k vyhláške Ministerstva školstva Slovenskej republiky č. 379/2005 Z. z.